Sjúrður Skaale

Sjúrður Skaale (f. 8. mars 1967 í Havn), útbúgvin bachelor (BA) í Stjórnmálafrøði, skemtari, sangari og politikari. Harumframt hevur hann verið tíðindamaður. Sjúrður er sonur Jóannes og Óluvá Skaale. Hann er giftur við Súsonnu O. Skaale. 

 Politikarin Sjúrður Skaale 
Sjúrður er virkin innan føroyskan og danskan politikk. Hann varð valdur á Føroya Løgting fyri Tjóðveldi í 2008 og sat har til 2011. Hann var limur í Løgtinsins Mentanarnevnd. Sjúrður var eisini varalimur til Fólkatingið 2007-2011 og møtti fast fyri Høgna Hoydal frá 19. februar 2007 til 8. september 2008. Eftir nakað av skriving í bløðunum, har hann og formaður floksins, Høgni Hoydal, ikki drógu somu línu viðvíkjandi stjórnarskipanini, tók hann seg úr flokkinum í 2011. Hann var leysgangari í nakrir mánaðir, síðan meldaði hann seg inn í Javnaðarflokkin og stillaði upp fyri Javnaðarflokkin til Fólkatingsvalið sum var 15. september 2011. Hann gjørdist toppskorari fyri flokkin við 1539 atkvøðumKringvarp.fo og varð valdur á Fólkating, sum annað av føroysku umboðunum. Hann er formaður fyri Fólkatinsins Føroyanevnd (Færøudvalg), limur í delegatiónini til Norðurlandaráðið og varalimur í Fólkatingsins Uttanríkisnevnd.

Hann bleiv valdur aftur á Fólkating  í juni 2015 við 2.495 atkvøðum.Fólkatingsval 18. juni 2015, kvf.fo 

Í 2019 vann hann sessin í Fólkatinginum triðja ferð á rað. Hann fekk 3.331 persónligar atkvøður.Edmund og Sjúrður vunnu sessirnar, kvf.fo

 Skemtarin Sjúrður Skaale 
Sjúrður er kendur fyri at hava gjørt skemtisendingarnar Pipar & Salt saman við vinmanninum Jákupi Veyhe og hevur eisini gjørt skemtirøðina 'E Elski Førjar'.

 Sí eisini 
Listi yvir fólkatingslimir úr Føroyum
Fólkatingslimir valdir í 2011

 Keldur 

 Slóðir úteftir 
Almenna heimasíðan hjá Sjúrði Skaale 

Bólkur:Føroyskir sjónleikarar
Bólkur:Føroyskir politikarar
Bólkur:Føðingar í 1967
Bólkur:Føroyskir undirhaldarar
Bólkur:Føroyskir mannligir sangarar
Bólkur:Løgtingslimir
Bólkur:Føroyskir fólkatingslimir
Bólkur:Politikarar úr Javnaðarflokkinum
Bólkur:Politikarar úr Tjóðveldi
Bólkur:Tíðindafólk